ลูกชาย1ขวบเผลอเอาของที่เป็นสนิมเข้าปากจะเป็นบาดทะยัก​ไหมค่ะ #รู้สึกกังวลจังเลยะ
สวัสดีค่ะ เป็นโรคจากการติดเชื้อแบคทีเรียชนิดหนึ่งที่อาจมีอันตรายถึงชีวิต เมื่อเชื้อบาดทะยักเข้าสู่ร่างกายจะก่อให้เกิดอาการรุนแรงหลายอย่าง เช่น กล้ามเนื้อหดและชักเกร็งทั่วร่างกาย และรู้สึกเจ็บปวดทรมาน ขากรรไกรหดเกร็ง ทำให้อ้าปากไม่ได้ กล้ามเนื้อที่คอหดเกร็ง จนหายใจและกลืนอาหารลำบาก อาจทำให้เสียชีิวิตได้แต่อย่างไรก็ตามเป็นโรคที่พบได้น้อยในปัจจุบัน เนื่องจากมีวัคซีนที่มีประสิทธิภาพดีและมีการฉีดให้เด็กทุกๆคนตั้งแต่ยังเล็กการติดต่อของโรคบาดทะยัก-แผลจากของมีคมบาด-แผลที่ถูกของแหลม อย่างตะปูหรือเข็มทิ่มแทง-แผลที่ถูกสัตว์กัดหรือข่วน เช่น แมวและสุนัข-แผลในช่องปากที่เกิดการติดเชื้อ-แผลไฟไหม้-แผลติดเชื้อจากการผ่าตัดเด็กทุกคนควรได้รับวัคซีนป้องกันบาดทะยักเมื่อมีอายุ 2 เดือน 4 เดือน 6 เดือน 1.5 ปี และ 4-6 ปี แต่ประสิทธิภาพในการป้องกันโรคจะลดลงหลังจากผ่านไปแล้ว 5-10 ปี จึงควรฉีดวัคซีนเพื่อกระตุ้นภูมิคุ้มกันซ้ำอีกครั้งเมื่อมีอายุประมาณ 10-18 ปีดังนั้นจากกรณีที่กล่าวมา หากในปากมีแผลขนาดใหญ่ร่วมด้วย และลูกชายไม่ได้ฉีดวัคซีนก็มีโอกาสรับเชื้อ แนะนำพาไปพบกุมารแพทย์ เพื่อตรวจร่างกายเบื้องต้น และรับวัคซีนค่ะ